ఒకే ఒక్క వ్యక్తి పన్నుబకాయి రూ.21,870 కోట్లు!
 
న్యూఢిల్లీ, జనవరి 24: భారత్‌లో వ్యక్తిగత ఆదాయపు పన్ను మొత్తం వసూళ్లలో 11శాతం ఒకే ఒక్క పన్ను చెల్లింపుదారుడు బకాయిపడ్డాడంటే ఆశ్చర్యమే. పేరు వెల్లడించని ఈ బకాయిదారుని మొత్తం పన్ను బకాయి 21,870 కోట్లుగా ఉంది. 2014-15 అసెస్‌మెంట్‌ సంవత్సరానికి సంబం ధించి ఈ మొత్తం చెల్లించాలి. అంటే మొత్తం వ్యక్తిగత ఆదాయపు పన్ను రాబ డుల్లో 11శాతం ఈ ఒక్క బకాయిదారుడే చెల్లించాల్సిఉంది.
మరో ముగ్గురు పన్ను చెల్లింపుదారులు తమతమ బిజినెస్‌ ఆదావయనరులు రూ.500 కోట్లకు పైబడి ఉన్నట్లు ప్రకటిస్తే మరో ఇద్దరు దీర్ఘకాలిక మూలధన లబ్ధి 500 కోట్ల పైనా 2014-15 సంవత్సరానికి 2013 -14 సంవత్సరానికి ప్రకటించారు. అయితే వీరి పేర్లను మాత్రం పన్నులశాఖ అధికారులు బైటపెట్టడంలేదు. ఇప్పటికే ఆక్స్‌ఫామ్‌ అనే విదేశీ సర్వేసంస్థ భార తీయ కుబేరుల్లో ఒకటిశాతం మంది వద్దనే భారత్‌ లోని సంపద మొత్తంలో 58శాతం కేంద్రీకృతం అయి ఉందని, 57 మంది బిలియనీర్లు 70శాతం సంపదతో ఉన్నట్లు తేలిందని ఆక్స్‌ఫామ్‌ ఇండియా ప్రకటించింది. మొత్తం 388మంది పౌరుల సంపద ప్రపంచ పేదల జనాభా 2010 ప్రామాణికంగా తీసుకుంటే వారిలో సగంమంది సంపదతో సమాన మని ఆక్స్‌ఫామ్‌ అంచనా. అయితే ఈ సంఖ్య 2015 నాటికి 62కు చేరింది. భారత్‌లో 36.5 మిలియన్ల వ్యక్తిగత పన్ను చెల్లింపుదారులున్నారు.
వారి పన్నుచెల్లించే ఆదాయవనరులు 16.5 లక్షల కోట్లుగా ఉంది. వారంతా కలిసి 1.91 లక్షలకోట్ల పన్నులు చెల్లిస్తున్నట్లు తేలింది. ఇక 2014-15లో 36 మిలియన్ల మంది భారతీయులు వేతన ఆదా యవనరులు 9.8 లక్షల కోట్లుగా ఉన్నాయి. అంటే 144 బిలియన్‌డాలర్లు. స్థూల జాతీయ ఆదా యంలో ఏడుశాతంగా ఉంటుంది. 2015-16లో స్థూల జాతీయ ఆదాయం 134.2 లక్షల కోట్లుగా ఉన్నట్లు అంచనా. బిజినెస్‌ ఆదాయవనరులు కూడా 5.6 లక్షల కోట్లుగా ఉంది. ఇతరవనరులద్వారా వచ్చిన ఆదాయం 2.4 లక్షల కోట్లుగా ఉన్నట్లు అంచనా. గరిష్టంగా పన్ను చెల్లింపు 43,964 కోట్లుగా ఉంది.
సాలీనా కనిష్టంగా 1.50 లక్షలు పన్ను వసూలు జరుగుతుంది. 5,50 లక్షనుంచి 9.50లక్షల పన్ను శ్లాబ్‌లో వచ్చే పన్ను వసూళ్లు 17,926 కోట్లుగా ఉంది. ఇక హిందూ అవిభాజ్య కుటుంబాలు, కంపెనీలు, ఇతర సంస్థలు 2014-15 అసెస్‌మెంట్‌ సంవత్సరానికి వచ్చే ఆదాయం 4,46,719 కోట్లుగా ఉంది. అంతకుముందుసంవత్సరంతో పోలిస్తే 13శాతం పెరిగింది. దేశంలో మొత్తం 64మంది పన్ను చెల్లింపుదారుల పన్ను బకాయి 500 కోట్లుకుపైబడి ఉంది. మొత్తం పన్ను చెల్లింపులు 1,13,068 కోట్లు కాగా వీరి బకాయి 500 కోట్లుపై మాటే. మొత్తం పన్ను లు 4,46,719 కోట్లలో 25శాతంగా నిపుణుల అంచనా. సెక్యూరిటీ లావాదేవీ పన్నుతో కలుపుకుని ఆదాయపు పన్ను వసూళ్లు తొమ్మిది రెట్లు పెరిగి 2.9 లక్షల కోట్లకు పెరిగాయి. 2000 -01లో 31,764 కోట్లు ఉంటే 2015-16లో 2.9 లక్షల కోట్లకు చేరింది. రెండు రాష్ట్రాల మహారాష్ట్ర, ఢిల్లీ రాష్ట్రాలవాటా మొత్తం ప్రత్యక్ష పన్నుల్లో 53శాతం వాటాతో ఉన్నట్లు అంచనా.